ddrg/super_eurlex huggingface dataset:
(6)

člen 120 se spremeni: (a) v odstavku 1 se datum „26. maja 2020“ nadomesti z datumom „26. maja 2021“; (b) v odstavku 3 se prvi pododstavek nadomesti z naslednjim: „3. Z odstopanjem od člena 5 te uredbe se pripomoček, ki je pripomoček razreda I na podlagi Direktive 93/42/EGS, za katerega je bila izjava o skladnosti pripravljena pred 26. majem 2021 in za katerega mora biti v postopek ugotavljanja skladnosti na podlagi te uredbe vključen priglašeni organ, ali ki ima certifikat, ki je bil izdan v skladu z Direktivo 90/385/EGS ali Direktivo 93/42/EGS in ki je veljaven na podlagi odstavka 2 tega člena, lahko da na trg ali v uporabo do 26. maja 2024, če je od 26. maja 2021 še naprej skladen s katero koli od navedenih direktiv in če se zasnova in predvideni namen nista bistveno spremenila. Vendar se zahteve te uredbe, ki zadevajo nadzor po dajanju na trg, nadzor trga, vigilanco, registracijo gospodarskih subjektov in pripomočkov, uporabljajo namesto ustreznih zahtev iz navedenih direktiv.“; (c) odstavek 4 se nadomesti z naslednjim: „4. Pripomočki, ki so bili zakonito dani na trg na podlagi direktiv 90/385/EGS in 93/42/EGS pred 26. majem 2021, in pripomočki, ki so bili dani na trg od 26. maja 2021 na podlagi odstavka 3 tega člena, so lahko še naprej dostopni na trgu ali dani v uporabo do 26. maja 2025.“; (d) v odstavku 5 se datum „26. majem 2020“ nadomesti z datumom „26. majem 2021“; (e) odstavek 6 se nadomesti z naslednjim: „6. Z odstopanjem od direktiv 90/385/EGS in 93/42/EGS so lahko organi za ugotavljanje skladnosti, ki izpolnjujejo zahteve iz te uredbe, imenovani in priglašeni pred 26. majem 2021. Priglašeni organi, ki so imenovani in priglašeni v skladu s to uredbo, lahko izvajajo postopke ugotavljanja skladnosti, ki so določeni v tej uredbi, in izdajajo spričevala v skladu s to uredbo pred 26. majem 2021.“; (f) odstavek 10 se nadomesti z naslednjim: „10. Pripomočki, ki v skladu s točko (g) člena 1(6) spadajo v področje uporabe te uredbe in so bili zakonito dani na trg ali v uporabo v skladu s pravili, ki veljajo v državah članicah pred 26. majem 2021, se lahko še naprej dajejo na trg in v uporabo v zadevnih državah članicah.“; (g) odstavek 11 se spremeni: (i) v prvem stavku se datum „26. majem 2020“ nadomesti z datumom „26. majem 2021“; (ii) v drugem stavku se datum „26. maja 2020“ nadomesti z datumom „26. maja 2021“;
UREDBA KOMISIJE (EU) 2020/475

z dne 27. marca 2020

o začasnem zaprtju ribolova na rdečega okuna v območju NAFO 3M s plovili, ki plujejo pod zastavo države članice Evropske unije

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,

ob upoštevanju naslednjega:

Po podatkih, ki jih je prejela Komisija, se je z ulovi staleža rdečega okuna v območju NAFO 3M s plovili, ki plujejo pod zastavo države članice Evropske unije ali so v njej registrirana, izčrpala dodeljena vmesna kvota za obdobje pred 1. julijem 2020.

Zato je treba usmerjene ribolovne dejavnosti za navedeni stalež do 30. junija 2020 prepovedati –

SPREJELA NASLEDNJO UREDBO:

Ribolovna kvota za stalež rdečega okuna v območju NAFO 3M, ki je bila za obdobje od 1. januarja 2020 do 30. junija 2020 dodeljena državam članicam Evropske unije, velja za izčrpano od datuma iz navedene priloge.

Člen 2

Prepovedi

Usmerjene ribolovne dejavnosti za stalež iz člena 1 s plovili, ki plujejo pod zastavo države članice Evropske unije ali so v njej registrirana, so prepovedane od datuma iz Priloge k tej uredbi do vključno 30. junija 2020.
PRILOGA

V delu (a) (Seznam oseb iz členov 2 in 2a) Priloge I k Uredbi (ES) No 1183/2005 se vnos 16 nadomesti z naslednjim:

„16. Ignace MURWANASHYAKA

(tudi: Dr. Ignace)

Naziv: Dr.

Funkcija: predsednik FDLR.

Naslov: Nemčija (v zaporu).

Datum rojstva: 14. maj 1963.

Kraj rojstva: (a) Butera, Ruanda, (b) Ngoma, Butare, Ruanda.

Državljanstvo: Ruanda.

Datum uvrstitve na seznam ZN: 1. november 2005.

Druge informacije: Umrl v zaporu v Nemčiji 16. aprila 2019. Nemške oblasti so ga aretirale 17. novembra 2009, nemško sodišče ga je 28. septembra 2015 prepoznalo za krivega zaradi vodenja tuje teroristične skupine in sodelovanja v vojnih zločinih. Obsojen je bil na 13 let zaporne kazni in je od junija 2016 v zaporu v Nemčiji. 29. novembra 2014 je bil ponovno izvoljen za predsednika FDLR za obdobje petih let. Spletna povezava do posebnega obvestila Interpola in Varnostnega sveta ZN: https://www.interpol.int/en/How-we-work/Notices/View-UN-Notices-Individuals.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Ignace Murwanashyaka je predsednik FDLR in ima vpliv na politike sil FDRL, ene od oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Bil je v telefonskem stiku z vojaškimi poveljniki FDLR na terenu (tudi med pokolom v Busurungiju maja 2009); dajal je vojaške ukaze visokemu poveljstvu; vpleten je bil v usklajevanje predaje orožja in streliva enotam FDLR in dajal posebna navodila za uporabo ter upravljal velike zneske denarja, zbrane z nezakonito prodajo naravnih virov na območjih pod nadzorom FDLR. Po podatkih Urada PPGS za otroke v oboroženih spopadih je bil kot predsednik in vojaški poveljnik FDLR odgovoren za rekrutiranje in uporabo otrok s strani FDLR v vzhodnem delu DR Kongo. Nemške oblasti so ga aretirale 17. novembra 2009, nemško sodišče ga je 28. septembra 2015 prepoznalo za krivega zaradi vodenja tuje teroristične skupine in sodelovanja v vojnih zločinih. Obsojen je bil na 13 let zaporne kazni in je bil od junija 2016 v zaporu v Nemčiji. 29. novembra 2014 je bil ponovno izvoljen za predsednika FDLR za obdobje petih let.“
(5)

Kadar se citronska kislina (E 330) uporablja kot stabilizator v kakavovi masi z visoko vsebnostjo polifenolov, znižuje vrednost pH in reagira z delom polifenolov, pri čemer barva kakavove mase dobi intenzivnejše značilne rožnate odtenke, ki jih spremlja kisel okus po jagodičju. V končnem izdelku, tj. v čokoladi, so še vedno opazni tako rožnati odtenki kot kisel okus po jagodičju. Iz zahtevka je razvidno, da trenutna najvišja dovoljena vsebnost 5 000 mg/kg ne zadostuje za pridobitev želenih rožnatih odtenkov in kislega okusa po jagodičju, ki jih je mogoče doseči pri najvišji dovoljeni vsebnosti 10 000 mg/kg. Kar zadeva reakcijo med citronsko kislino (E 330) in polifenoli, je potrebno stalno razmerje med citronsko kislino (E 330) in kakavovo maso, zato večja vsebnost citronske kisline (E 330) pomeni večji skupni delež suhih kakavovih trdnih delcev v končnem izdelku. Tak končni izdelek bi bil zato v skladu z opredelitvijo mlečne čokolade iz Priloge I k Direktivi 2000/36/ES Evropskega parlamenta in Sveta (3).
(3)

V zbirnem poročilu Evropske unije o trendih in virih zoonoz, njihovih povzročiteljih in izbruhih okužb, ki se prenašajo s hrano, v letu 2016 (European Union summary report on trends and sources of zoonoses, zoonotic agents and food-borne outbreaks in 2016) (3), ki sta ga objavila Evropska agencija za varnost hrane (v nadaljnjem besedilu: Agencija) ter Evropski center za preprečevanje in obvladovanje bolezni (ECDC), je navedeno, da je pri prebivalcih Unije salmoneloza pri ljudeh druga najpogosteje sporočena bolezen, ki se prenaša s hrano, in sicer je na leto sporočenih približno 95 000 primerov te bolezni.
IZVEDBENA UREDBA KOMISIJE (EU) 2020/259

z dne 25. februarja 2020

o tristodeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(5) Uredbe,

ob upoštevanju naslednjega:

(1) Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.

(2) Odbor za sankcije Varnostnega sveta Združenih narodov je 18. februarja 2020 sklenil, da se črtajo dva vnosa s seznama oseb, skupin in subjektov, za katere velja zamrznitev sredstev in gospodarskih virov.

(3) Prilogo I k Uredbi (ES) št. 881/2002 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 25. februarja 2020 Za Komisijo V imenu predsednice Vršilec dolžnosti generalnega direktorja Generalni direktorat za finančno stabilnost, finančne storitve in unijo kapitalskih trgov

(1) UL L 139 29.5.2002, str. 9.
(5)

Svetovna banka je v letih 2017, 2018 in 2019 Nauru, Samoo in Tongo uvrstila med države z višjim srednjim dohodkom. Zato te države v skladu s členom 4(1)(a) niso več upravičene do statusa države upravičenke do GSP in bi jih bilo treba črtati iz Priloge II k Uredbi (EU) št. 978/2012. Režim GSP bi moral za te države še naprej veljati eno leto po začetku veljavnosti sklepa o črtanju teh držav iz Priloge II k Uredbi (EU) št. 978/2012. Zaradi preprostosti in pravne varnosti bi bilo zato treba Nauru, Samoo in Tongo črtati iz Priloge II z začetkom veljavnosti 1. januarja 2021 –
PRILOGA

Številka izdelka Kategorija izdelka Oznake KN/TARIC Dodelitev po državah (če je ustrezno) Od 2.2.2019 do 30.6.2019 Od 1.7.2019 do 30.6.2020 Od 1.7.2020 do 30.6.2021 Stopnja dodatne dajatve Zaporedne številke Količina tarifne kvote (v neto tonah) Količina tarifne kvote (v neto tonah) Količina tarifne kvote (v neto tonah) 4.A (1) Pločevina s kovinsko prevleko Oznake TARIC: 7210410020 , 7210490020 7210610020 , 7210690020 , 7212300020 , 7212506120 , 7212506920 , 7225920020 , 7225990011 , 7225990022 , 7225990040 , 7225990091 , 7225990092 , 7226993010 , 7226997011 , 7226997091 , 7226997094 (Republika) Koreja 69 571,10 328 792,63 180 804,79 25 % 09 8816 Indija 83 060,42 209 574,26 215 861,48 25 % 09 8817 Druge države 761 518,93 1 921 429,81 1 979 072,71 25 % (2) 4.B (3) Oznake KN: 7210 20 00 , 7210 30 00 , 7210 90 80 , 7212 20 00 , 7212 50 20 , 7212 50 30 , 7212 50 40 , 7212 50 90 , 7225 91 00 , 7226 99 10 Oznake TARIC: 7210410080 , 7210490080 , 7210610080 , 7210690080 , 7212300080 , 7212506180 , 7212506980 , 7225920080 , 7225990025 , 7225990095 , 7226993090 , 7226997019 , 7226997096 Kitajska 204 951,07 517 123,19 532 636,89 25 % 09 8821 (Republika) Koreja 249 533,26 476 356,93 648 499,26 25 % 09 8822 Indija 118 594,25 299 231,59 308 208,54 25 % 09 8823 Tajvan 49 248,78 124 262,26 127 990,13 25 % 09 8824 Druge države 125 598,05 316 903,26 326 410,36 25 % (4)

(1) Izdelki, za katere veljajo protidampinške dajatve.

(2) Od 2.2.2019 do 31.3.2019, od 1.7.2019 do 31.3.2020 in od 1.7.2020 do 31.3.2021: 09.8609.

Od 1.4.2019 do 30.6.2019, od 1.4.2020 do 30.6.2020 in od 1.4.2021 do 30.6.2021: 09.8610.

(3) Izdelki, za katere ne veljajo protidampinške dajatve (vključno z izdelki za avtomobilsko industrijo).

(4) Od 2.2.2019 do 31.3.2019, od 1.7.2019 do 31.3.2020 in od 1.7.2020 do 31.3.2021: 09.8611.

Od 1.4.2019 do 30.6.2019, od 1.4.2020 do 30.6.2020 in od 1.4.2021 do 30.6.2021: 09.8612.
(4)

Na podlagi informacij, ki so jih predložile države članice, je Znanstveni, tehnični in gospodarski odbor za ribištvo (v nadaljnjem besedilu: STECF) pozitivno ocenil (5) informacije, ki jih je predložila regionalna skupina v podporo tehničnim ukrepom iz skupnega priporočila. Države članice so pripravile in predložile to skupno priporočilo, STECF pa ga je ocenil, preden je začela veljati Uredba (EU) 2019/1241, zato se ne sklicuje na navedeno uredbo. Kljub temu Komisija glede na izjemne okoliščine in na podlagi informacij, ki so ji na voljo v tej fazi skupnega priporočila in ocene STECF, meni, da noben element ne kaže na to, da dodatni predlagani tehnični ukrepi ne bi izpolnjevali zahtev, določenih za tehnične ukrepe v členu 15 Uredbe (EU) 2019/1241.
IZVEDBENA UREDBA KOMISIJE (EU) 2019/1876

z dne 4. novembra 2019

o odobritvi sprememb specifikacije proizvoda za zaščiteno označbo porekla ali zaščiteno geografsko označbo („Roma“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je preučila vlogo za odobritev sprememb specifikacije proizvoda za zaščiteno označbo porekla „Roma“, ki jo je Italija poslala v skladu s členom 105 Uredbe (EU) št. 1308/2013.

(2) Komisija je vlogo za odobritev sprememb specifikacije proizvoda objavila v Uradnem listu Evropske unije, kot zahteva člen 97(3) Uredbe (EU) št. 1308/2013 (2).

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembe specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Spremembe specifikacije proizvoda, objavljene v Uradnem listu Evropske unije v zvezi z imenom „Roma“ (ZOP), se odobrijo.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 4. novembra 2019 Za Komisijo V imenu predsednika Phil HOGAN Član Komisije

(1) UL L 347, 20.12.2013, str. 671.

(2) UL C 233, 11.7.2019, str. 8.
IZVEDBENA UREDBA KOMISIJE (EU) 2019/1322

z dne 26. julija 2019

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „El Vicario“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija proučila vlogo Španije za registracijo imena „El Vicario“ in jo objavila v Uradnem listu Evropske unije (2).

(2) Komisija v skladu s členom 98 Uredbe (EU) št. 1308/2013 ni prejela nobenega ugovora.

(3) V skladu s členom 99 Uredbe (EU) št. 1308/2013 bi bilo treba ime „El Vicario“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „El Vicario“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. julija 2019 Za Komisijo V imenu predsednika Phil HOGAN Član Komisije

(1) UL L 347, 20.12.2013, str. 671.

(2) UL C 106, 20.3.2019, str. 12.
IZVEDBENA UREDBA KOMISIJE (EU) 2019/953

z dne 22. maja 2019

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Nizza“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija preučila vlogo Italije za registracijo imena „Nizza“ in jo objavila v Uradnem listu Evropske unije (2).

(2) Komisija v skladu s členom 98 Uredbe (EU) št. 1308/2013 ni prejela nobenega ugovora.

(3) V skladu s členom 99 Uredbe (EU) št. 1308/2013 bi bilo treba ime „Nizza“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Nizza“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. maja 2019 Za Komisijo Phil HOGAN Član Komisije

(1) UL L 347, 20.12.2013, str. 671.

(2) UL C 55, 12.2.2019, str. 6.
Izdelek (t. i. „skrinjica za optična vlakna brez konektorjev“) valjaste oblike, s premerom približno 140 mm in višino približno 400 mm. Izdelek tehta približno 2,5 kg. Izdelan je predvsem iz plastičnih mas, nekateri manjši elementi (nosilci in vijaki) pa so kovinski. Podnožje izdelka ima štiri vhode za kable. Ko je izdelek v celoti sestavljen, je podnožje s snemljivo okroglo sponko pritrjeno na cilindrični plastični pokrov izdelka. V notranjosti je plastična plošča za spojke, pritrjena na podnožje izdelka. Ta plošča vsebuje posebne reže. Izdelek ob predložitvi ni opremljen s konektorji. Izdelek kot celota je namenjen zaščiti kablov. (*1) Glej sliki.

3926 90 97
IZVEDBENA UREDBA KOMISIJE (EU) 2019/635

z dne 16. aprila 2019

o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša („Lechazo de Castilla y León“ (ZGO))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,

ob upoštevanju naslednjega:

(1) Komisija je v skladu s prvim pododstavkom člena 53(1) Uredbe (EU) št. 1151/2012 proučila zahtevek Španije za odobritev spremembe specifikacije proizvoda za zaščiteno geografsko označbo „Lechazo de Castilla y León“, registrirano v skladu z Uredbo Komisije (ES) št. 2107/1999 (2).

(2) Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije (3).

(3) Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije proizvoda odobriti –

SPREJELA NASLEDNJO UREDBO:

Člen 1 Sprememba specifikacije proizvoda v zvezi z imenom „Lechazo de Castilla y León“ (ZGO), objavljena v Uradnem listu Evropske unije, se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 16. aprila 2019 Za Komisijo V imenu predsednika Phil HOGAN Član Komisije

(1) UL L 343, 14.12.2012, str. 1.

(2) Uredba Komisije (ES) št. 2107/1999 z dne 4. oktobra 1999 o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih oznak, določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske proizvode in živila (UL L 258, 5.10.1999, str. 3).

(3) UL C 432, 30.11.2018, str. 3.
(175)

V teh okoliščinah in v skladu z metodologijo, uporabljeno v zadnjem pregledu zaradi izteka protidampinških ukrepov za uvoz s poreklom iz Malezije in Koreje, so se izvozne cene iz Koreje in Malezije v ZDA uporabile kot približek, da bi se določila verjetna raven cen uvoza iz Malezije in Koreje v primeru razveljavitve ukrepov. V zvezi s tem je treba opozoriti, da je obseg uvoza iz Koreje in Malezije v ZDA v obdobju preiskave v zvezi s pregledom ustrezal 63 % potrošnje Unije. Poleg tega, kot je določeno v uvodni izjavi 96, je bilo ugotovljeno, da so ZDA primerljiv trg trgu Unije. Na podlagi tega je Komisija izračunala stopnje nelojalnega nižanja prodajnih cen, ne da bi upoštevala protidampinške dajatve na ta uvoz v ZDA. Izračun je pokazal, da bi uvozne cene iz Malezije in Koreje verjetno nelojalno znižale prodajne cene Unije za 53 % oziroma 20 %.
(2)

Za zagotovitev učinkovitosti in uporabnosti poročanih informacij o poslih financiranja z vrednostnimi papirji bi morale biti specifične podrobnosti o poslih financiranja z vrednostnimi papirji, ki se poročajo, prilagojene različnim vrstam poslov financiranja z vrednostnimi papirji, ki so opredeljene v Uredbi (EU) 2015/2365. V zvezi s poročanjem o kreditiranjih za povečanje trgovalnega portfelja je namen Uredbe (EU) 2015/2365 zajeti posle, ki služijo istemu namenu kot repo posli, posli nakupa in ponovne prodaje ali posli posojanja vrednostnih papirjev ter torej predstavljajo podobna tveganja za finančno stabilnost s tem, ko dopuščajo kopičenje finančnega vzvoda, procikličnost in medsebojno povezanost na finančnih trgih ali prispevajo k spremembi likvidnosti in zapadlosti. Medtem ko kreditiranje za povečanje trgovalnega portfelja vključuje posle, za katere finančne institucije in njihove stranke sklenejo dogovore o kritju, kadar finančne institucije svojim strankam zagotavljajo storitve krovnega posredništva, ne vključuje drugih posojil, kot so posojila za prestrukturiranje podjetja, ki kljub temu, da lahko vključujejo vrednostne papirje, ne prispevajo k sistemskemu tveganju, ki ga obravnava Uredba (EU) 2015/2365.
(6)

Kazalnik učinkovitosti upošteva razmerje med uporabljenimi viri ali vložki in ustvarjenimi spremembami ali rezultati. V zvezi s postopkom odobritve za ustanovitev EZTS lahko informacije o različnih stroških za ustanovitev različnih pravnih teles za sodelovanje pripravijo le nacionalni organi, ki so pred tem že odobrili primerljiva telesa. Pri ocenjevanju napredka EZTS in posredno dosedanje učinkovitosti Uredbe (ES) št. 1082/2006 bi bilo treba stroške za delovanje teh EZTS primerjati s stroški, povezanimi z ustanovitvijo drugega pravnega telesa za sodelovanje. Taka primerjava pa se lahko izvede samo z EZTS, ki so predhodno ustanovili drugo pravno telo za sodelovanje.
(15)

Vendar so bili predloženi dokazi, da so se ti izrazi doslej običajno uporabljali v Nemčiji in Avstriji („Hustenbonbon“ in „Brust-Caramellen“), v Nemčiji („Halsbonbon“, „Hustenmischung“ in „Hustenperle“), v Avstriji („Hustenstopper“ in „Hustenzuckerl“), na Nizozemskem („keelpastille“ in „hoestbonbon“), na Portugalskem („rebuçados para a tosse“) in v Združenem kraljestvu („cough drops“) v smislu člena 1(4) te uredbe kot generični deskriptorji za opis določene vrste bonbonov na osnovi sladkorjev ter njihovih različic brez sladkorjev in z manj kalorijami na osnovi sladil (poliolov in/ali intenzivnih sladil), ki vsebujejo izvlečke zelišč, sadja ali drugih rastlinskih snovi, kot je mentol, ali ki vsebujejo med ali slad.
(16)

Komisija je 24. oktobra 2018 vsem zainteresiranim stranem poslala dokument o razkritju, v katerem so bili navedeni bistvena dejstva in premisleki, na podlagi katerih je Komisija predlagala zaključek ponovne preiskave. Zainteresirane strani so bile seznanjene z rokom, v katerem so lahko predložile pripombe na razkritje. Na razkritje sta se odzvala dva subjekta, in sicer vložnik in družba Jindal. Vložnik je zahteval zaslišanje pred Komisijo, ki mu je bilo tudi odobreno. Pripombe zainteresiranih strani so se proučile in upoštevale, kadar je bilo to primerno.